Blaze7451/Wiki-th-20250601 huggingface dataset:
อินทนนท์

อินทนนท์ อาจหมายถึง- เจ้าอินทนนท์ หรือ พระเจ้าอินทวิชยานนท์ เจ้าผู้ครองนครเชียงใหม่ องค์ที่ 7- เจ้าอินทนนท์ ณ เชียงใหม่ พระโอรสในเจ้าแก้วนวรัฐ เจ้าผู้ครองนครเชียงใหม่ องค์ที่ 9- ดอยอินทนนท์ ยอดสูงสุดของทิวเขาอินทนนท์ (ทิวเขาถนนธงชัยตะวันออก) มีความสูง 2,565 เมตร- อินทนนท์ จ๊อกกี้ยิม นักมวยไทย- น้อย อินทนนท์ นามปากกาของ มาลัย ชูพินิจ- รัชนก อินทนนท์ นักกีฬาแบดมินตันชาวไทย
พิพิธภัณฑ์ประวัติศาสตร์ศิลปะ

พิพิธภัณฑ์ประวัติศาสตร์ศิลปะ (Kunsthistorisches Museum หรือ Museum of Art History) เป็นพิพิธภัณฑ์คู่ที่หันหน้าเข้าหากันระหว่างจัตุรัสจักรพรรดินีมาเรีย เทเรซา พิพิธภัณฑ์ทั้งสองตั้งอยู่ในกรุงเวียนนาในประเทศออสเตรีย ที่ก่อตั้งระหว่างปี ค.ศ. 1872 ถึง ค.ศ. 1891 โดยทำพิธีเปิดโดยจักรพรรดิฟรันทซ์ โยเซ็ฟที่ 1 แห่งออสเตรีย
พิพิธภัณฑ์ประวัติศาสตร์ศิลปะเป็นหนึ่งในพิพิธภัณฑ์ชั้นนำของโลกในการสะสมงานวิจิตรศิลป์และมัณฑนศิลป์ คำว่า "พิพิธภัณฑ์ประวัติศาสตร์ศิลปะ" หมายถึงทั้งสถาบันและตัวตึกหลัก

**อ้างอิง**


**ดูเพิ่ม**
 พิพิธภัณฑ์- งานสะสมของพิพิธภัณฑ์ประวัติศาสตร์ศิลปะ

**แหล่งข้อมูลอื่น**
หมวดหมู่:พิพิธภัณฑ์ในประเทศออสเตรีย
หอศิลป์แห่งชาติแห่งสกอตแลนด์

หอศิลป์แห่งชาติแห่งสกอตแลนด์ (National Gallery of Scotland) เป็นพิพิธภัณฑ์ศิลปะที่ตั้งอยู่ที่เอดินบะระห์ในสกอตแลนด์ ในตัวตึกสิ่งก่อสร้างแบบฟื้นฟูคลาสสิกบนเนิน "The Mound" ตัวหอศิลป์ออกแบบโดยวิลเลียม เฮนรี เพลฟิลด์ (William Henry Playfair) หอศิลป์ทำการเปิดเป็นครั้งแรกในปี ค.ศ. 1859 เน้นการสะสมงานที่เป็นงานสะสมถาวรของหอศิลป์


**อ้างอิง**

**ดูเพิ่ม**
 พิพิธภัณฑ์- งานสะสมของหอศิลป์แห่งชาติแห่งสกอตแลนด์

**แหล่งข้อมูลอื่น**
หมวดหมู่:พิพิธภัณฑ์ในสกอตแลนด์
หมวดหมู่:สถานที่ท่องเที่ยวในสกอตแลนด์

หมวดหมู่:สกอตแลนด์
หมวดหมู่:สถานที่ท่องเที่ยวในสหราชอาณาจักร
สกอตแลนด์
ส
หอจิตรกรรมชั้นครูแห่งเดรสเดิน

หอจิตรกรรมชั้นครู (Gemäldegalerie Alte Meister) เป็นพิพิธภัณฑ์ศิลปะที่ตั้งอยู่ที่เดรสเดินในประเทศเยอรมนี “พิพิธภัณฑ์หอจิตรกรรมชั้นครูมีงานสะสมชิ้นสำคัญๆ ของศิลปินชั้นครูในประวัติศาสตร์ศิลปะเป็นจำนวนมาก หอจิตรกรรมชั้นครูเป็นส่วนหนึ่งของพิพิธภัณฑ์ศิลปะแห่งรัฐแห่งเดรสเดิน (Staatliche Kunstsammlungen Dresden)

**อ้างอิง**

**ดูเพิ่ม**
 พิพิธภัณฑ์- งานสะสมของหอจิตรกรรมชั้นครูแห่งเดรสเดิน

**แหล่งข้อมูลอื่น**
 Dresden State Art Collections  Official site in English date=2008-10-15 - Enter the virtual  Dresden Gallery in Second Life date=2021-01-28 - Visit the  Friends of Dresden Gallery date=2010-03-16 
หมวดหมู่:พิพิธภัณฑ์ในประเทศเยอรมนี
หมวดหมู่:สิ่งก่อสร้างในเดรสเดิน
เดอะ มิชชั่น

เดอะ มิชชั่น (The Mission) เป็นภาพยนตร์อังกฤษที่ออกฉายในปี พ.ศ. 2529 กล่าวถึงมิชชันนารีคณะเยสุอิตที่เดินทางเข้าไปเผยแพร่ศาสนาคริสต์นิกายโรมันคาทอลิกในอเมริกาใต้ในคริสต์ศตวรรษที่ 18  กำกับโดยโรแลนด์ จอฟเฟ  จากบทภาพยนตร์ของโรเบิร์ต โบลต์  เป็นผลงานกำกับเรื่องที่สองของจอฟเฟ ที่อำนวยการสร้างโดยเดวิด พัทนัม ซึ่งเคยร่วมงานกันใน The Killing Fields ในปี พ.ศ. 2527
ภาพยนตร์ได้รับรางวัลปาล์มทองคำจากเทศกาลภาพยนตร์เมืองคานส์ และรางวัลออสการ์ ในสาขาการถ่ายภาพ  และได้รับการเสนอชื่อเข้าชิงรางวัลออสการ์ 7 สาขา รวมทั้งสาขาภาพยนตร์ยอดเยี่ยม ผู้กำกับยอดเยี่ยม และดนตรีประกอบยอดเยี่ยม  โดยดนตรีประกอบโดยเอนนิโอ มอร์ริโคเน ได้รับการจัดอันดับโดยสถาบันภาพยนตร์อเมริกัน ติดอันดับ 23 จาก "25 อันดับดนตรีประกอบภาพยนตร์ยอดเยี่ยมในรอบ 100 ปี" จัดอันดับเมื่อปี 2005 
ภาพยนตร์กล่าวถึงบาทหลวงเยสุอิตชาวสเปนชื่อ คุณพ่อแกเบรียล (เจเรมี ไอร์ออนส์) ที่เข้าไปเผยแพร่ศาสนาคริสต์ในป่าดงดิบของอเมริกาใต้ ในดินแดนของชนเผ่าพื้นเมืองกวารานี แต่ถูกชนพื้นเมืองต่อต้าน ฉากเปิดเรื่องของภาพยนตร์ เป็นภาพของนักบวชเยสุอิตถูกชนพื้นเมืองจับตรึงกางเขน และทิ้งลงมากับน้ำตกอีกวาซู
คุณพ่อแกเบรียล ได้รับความช่วยเหลือจาก โรดริโก เมนโดซา (โรเบิร์ต เดอ นีโร) พ่อค้าและนักค้าทาส ที่กำลังเบื่อหน่ายชีวิต หลังจากพบว่าคู่หมั้นของตน (เชอร์รี ลันไฮ) ลักลอบเป็นชู้กับเฟลิเป เมนโดซา น้องชายของตนเอง (ไอแดน ควินน์) 
บทบาทของคุณพ่อแกเบรียล ดัดแปลงจากเรื่องราวจริงของโรก กอนซาเลซ เดอ ซานตา ครูซ (Roque González de Santa Cruz) บาทหลวงเยสุอิตและนักบุญชาวปารากวัย  (ค.ศ. 1576 - ค.ศ. 1628)

**อ้างอิง**

**แหล่งข้อมูลอื่น**
 title=The Mission
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2529
หมวดหมู่:ภาพยนตร์ศาสนา
หมวดหมู่:ภาพยนตร์ที่กำกับโดย โรแลนด์ จอฟเฟ
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่ถ่ายทำในประเทศบราซิล
หมวดหมู่:ภาพยนตร์ที่มีฉากในประเทศปารากวัย
หมวดหมู่:ภาพยนตร์ที่มีฉากในประเทศบราซิล
วิลเลิม กลาสโซน เฮดา

วิลเลิม กลาสโซน เฮดา  (Willem Claeszoon Heda; 14 ธันวาคม ค.ศ. 1594 - ราว ค.ศ. 1680) เป็นจิตรกรชาวดัตช์คนแรก ๆ ของยุคทองของเนเธอร์แลนด์ในคริสต์ศตวรรษที่ 17 เฮดามีความเชี่ยวชาญทางการเขียนภาพนิ่งโดยเฉพาะ
วิลเลิม กลาสโซน เฮดาเป็นเพื่อนและจิตรกรร่วมรุ่นกับดีร์ก ฮัลส์ (Dirck Hals) ที่มีลักษณะการเขียนและการใช้เทคนิคที่คล้ายคลึงกัน แต่เฮดาเขียนงานอย่างบรรจงมากกว่าฮัลส์ ที่แสดงให้เห็นถึงความชำนาญและรสนิยมในการจัดและการใช้สีของวัตถุต่าง ๆ ที่ปรากฏในภาพ ลักษณะการเขียนเป็นที่ชวนเชิญผู้ชมภาพแม้ว่าจะเป็นอาหารธรรมดาก็ตาม

**อ้างอิง**

**ดูเพิ่ม**
 จิตรกรรมยุคทองของเนเธอร์แลนด์- ภาพนิ่ง

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2137
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรภาพนิ่ง
อาล็องซง

อาล็องซง (Alençon) เป็นเมืองหลวงของจังหวัดออร์นในแคว้นบัส-นอร์ม็องดี ประเทศฝรั่งเศส เมืองอาล็องซงตั้งอยู่ 105 กิโลเมตรทางตะวันตกของปารีส

**อ้างอิง**
 INSEE

**ดูเพิ่ม **
 หน่วยการบริหารของประเทศฝรั่งเศส - จังหวัดในประเทศฝรั่งเศส

**แหล่งข้อมูลอื่น**
หมวดหมู่:เมืองในจังหวัดออร์น
เปรีเกอ

เปรีเกอ (Périgueux; Peireguers หรือ Periguers) เป็นเมืองหลักของจังหวัดดอร์ดอญในแคว้นนูแวลากีแตน ประเทศฝรั่งเศส เมืองเปรีเกอตั้งอยู่ทางตะวันตกเฉียงใต้ของฝรั่งเศส
เปรีเกอเป็นที่ตั้งของมหาวิหารแซ็ง-ฟรง

**ประชากร**
ณ ค.ศ. 2018 มีผู้อาศัยอยู่ในเมืองนี้ 30,060 คน ส่วนในเขตปริมณฑลมีประชากร 113,384 คน

**ภูมิอากาศ**

**อ้างอิง**

**แหล่งข้อมูลอื่น**
fr  City council of Périgueux
*fr  reports on culture and people in Périgueux date=2015-02-05 
*fr  Web site of the Périgord
*fr  Perigueux-city.com
หมวดหมู่:เมืองในจังหวัดดอร์ดอญ
วิกิพีเดีย:ศาลาชุมชน/อภิปราย/ข้อมูลส่วนตัวของดารา

ในหน้า ศุกลวัฒน์ คณารศ และ เขมนิจ จามิกรณ์ มีการใส่ข้อมูลทำนองว่าทั้งสองคนเป็นแฟนกัน ข้อมูลเช่นนี้ผมเห็นว่าเป็นข้อมูลส่วนตัวที่ไม่ควรลงในวิกิ เช่นเดียวกับที่อยู่ของธีรเดช วงศ์พัวพันธ์ ก็เป็นข้อมูลส่วนตัวเช่นกัน ผมได้แก้ไขทั้งสามหน้าแล้ว แต่ในสองหน้าแรกกลับมีคนพยายามแก้อีก ยังไงลองช่วยกันคิดกันหน่อยครับ ว่าข้อมูลส่วนตัวของดารา นักร้อง นักแสดงทั้งหลายที่ใส่ในบทความ ควรจะมีขอบเขตแค่ไหน --~phenoCALYPSE~ 10:18, 20 ตุลาคม 2552 (ICT)
ใส่ได้เสมอ แต่ในประเด็นที่น่าเป็นข้อกังขา ต้องมีอ้างอิงประกอบครับ เนื่องจากหลายข่าวในวงการบันเทิงมักจะเป็นการนั่งเทียน จนกระทั่งดาราคนนั้นต้องออกมาแถลงเอง --octahedron80 12:59, 20 ตุลาคม 2552 (ICT)
เรื่องแฟน
# ต้องมีแหล่งอ้างอิง จึงจะพิจารณาใส่ได้ ดังคุณ octahedron80 บอกไปแล้ว
# ใส่แล้วเป็นประโยชน์ต่อบทความหรือไม่ ถ้าแฟนมีแค่คนเดียว หรือเป็นคนปัจจุบัน ก็อาจเป็นประโยชน์ได้ (หรือเปล่า ?) ถ้ามีเป็นโหล อย่างจอมพลผ้าข้าวม้าแดง หรือดาราบางคนที่มีชื่อเสียงทางแบบนี้ ต่อให้มีอ้างอิงทุกราย จะใส่ทุกรายก็ใช่ที่
เรื่องอื่นๆ ก็เช่นเดียวกัน ยึดหลักอ้างอิงและมีประโยชน์  ปัญหาก็มีต่อไปว่า...
Q: เว็บบอร์ดอ้างอิงได้ไหม...  ถ้ามีแหล่งอื่นอ้างได้ก็คงใช้อ้างไปแล้ว
Q: ข้อมูลส่วนตัว ส่วนสูง น้ำหนัก ความยาว แฟนคลับ MSN ICQ สำคัญไหม...  ไม่รู้เหมือนกันครับ แต่เห็นว่าวิกิพีเดียภาษาอังกฤษใส่ความยาวในแม่แบบดาราบางประเภท แต่ไม่เคยเห็นใส่ว่าเล่น MSN ICQ หรือเปล่า  รอผู้เชี่ยวชาญด้านดารามาพิจารณาดีกว่า
น่าจะผลักดัน Manual of Style เป็นทางออกหนึ่งครับ ไม่ใช่ว่าทุกอย่างใน  Manual of Style จะถูก แต่มีมาเพื่อให้เกิดความเป็นเอกภาพของบทความในสารานุกรมเดียวกัน แน่นอนว่ามันมีวิธีเขียนหลายวิธี แต่เมื่อได้เลือกแนวทางตาม Manual of Style แล้วก็ให้ใช้กันไปให้ตลอด ก็ตามนั้นเอง...
--taweethaも 19:22, 20 ตุลาคม 2552 (ICT)- เห็นด้วยกับคุณ Taweetham และน่าจะมีเขียนอธิบายเพิ่มเติมไว้ว่า คำพูดของใครสามารถนำมาอ้างอิงได้บ้าง (บอร์ดและบล็อกก็ห้ามอ้างอิงอยู่แล้วนี่ครับ) --Horus | พูดคุย 19:25, 22 ตุลาคม 2552 (ICT)
อะโครโซม

อะโครโซม (acrosome) เป็นออร์แกเนลล์ส่วนหัวของตัวอสุจิ (สเปิร์ม) ของสัตว์ส่วนใหญ่รวมถึงมนุษย์ มีรูปร่างคล้ายหมวก พัฒนามาจากกอลไจแอปพาราตัส ในสัตว์ที่มีรกสมบูรณ์ เอนไซม์สำคัญในอะโครโซมคือไฮยาลูโรนิเดส (hyaluronidase) และอะโครซิน (acrosin) ซึ่งจะสลายชั้นนอกของเซลล์ไข่ที่เรียกว่า zona pellucida เพื่อให้นิวเคลียสแฮพลอยด์ของอสุจิเข้าไปผสมกับนิวเคลียสแฮพลอยด์ของไข่ได้
การปล่อยถุงอะโครโซมหรือปฏิกิริยาอะโครโซมสามารถกระตุ้นได้ในหลอดทดลอง (in vitro) ด้วยสารที่เซลล์อสุจิอาจเจอได้ตามธรรมชาติเช่น โพรเจสเทอโรน, ฟอลลิคูลาร์ฟลูอิด, รวมถึงแคลเซียมไอออโนฟอร์ A23187 ที่มีการใช้อย่างแพร่หลาย ในการประเมินปฏิกิริยาอะโครโซมของตัวอย่างอสุจิโดยวิธีโฟลว์ไซโทเมทรีหรือการใช้กล้องจุลทรรศน์ฟลูออเรสเซนซ์ จะใส่สารดังกล่าวลงในชุดทดลองเพื่อให้ทำหน้าที่เป็นกลุ่มควบคุมแบบบวก ซึ่งโดยปกติจะทำหลังจากการย้อมสีด้วย fluoresceinated lectin เช่น FITC-PNA, FITC-PSA, FITC-ConA หรือ fluoresceinated antibody เช่น FITC-CD46
อสุจิของมนุษย์
ในผู้ที่มีภาวะ globozoospermia ซึ่งผลิตอสุจิที่มีส่วนหัวกลม กอลไจแอปพาราตัสจะไม่เปลี่ยนเป็นอะโครโซม ทำให้เกิดภาวะการมีบุตรยาก

**ดูเพิ่ม**
 Acroplaxome


**อ้างอิง**
หมวดหมู่:ออร์แกเนลล์
หมวดหมู่:บุรุษเวชศาสตร์
หมวดหมู่:กายวิภาคศาสตร์เซลล์
หมวดหมู่:โครงสร้างของเซลล์สืบพันธุ์
หมวดหมู่:ระบบสืบพันธุ์สัตว์
พาเรนทีโซม

พาเรนทีโซม (parenthesomes หรือ septal pore caps) เป็นออร์แกเนลล์ในเห็ดรากลุ่ม basidiomycete  โดยพบในเซลล์ที่อยู่ในเส้นใย ยังไม่ทราบการทำงานที่ชัดเจน และยังไม่ทราบโครงสร้างที่ละเอียด โดยมีความแปรผันไปในแต่ละสปีชีส์ 

**อ้างอิง**
 Müller W. H. et al., Structural differences between two types of basidiomycete septal pore caps, Microbiology 1998 Jul; 144 (Pt 7):1721-30.
หมวดหมู่:วิทยาเห็ดรา
หมวดหมู่:ออร์แกเนลล์
เมลาโนโซม

เมลาโนโซม ในทางชีววิทยาของเซลล์ หมายถึง ออร์แกเนลล์ชนิดหนึ่งที่มีเมลานินอยู่ภายใน ซึ่งเป็นรงควัตถุที่พบมากในอาณาจักรสัตว์ เซลล์ที่มีเมลาโนโซมเรียกเมลาโนไซต์รวมทั้งเซลล์ที่เยื่อบุผิว ส่วนที่เซลล์กินเมลาโนโซมเรียกเมลาโนฟาจ  


**แหล่งข้อมูลอื่น**
 08103loa - "Integument: pigmented skin"
หมวดหมู่:ออร์แกเนลล์
ยุทธนาวีนาวาริโน

นาวารีโนสู้ๆ ศิลปิน Kosov V.V.
ยุทธนาวีนาวาริโน เกิดขึ้นเมื่อวันที่ 20 ตุลาคม ค.ศ. 1827 ระหว่างสงครามประกาศเอกราชกรีซ (1821–32) ในอ่าวนาวาริโน (ไพลอสปัจจุบัน) ริมฝั่งตะวันตกของคาบสมุทรเปโลปอนนีส ในทะเลไอโอเนียน
กองเรือรบใหญ่ของออตโตมัน ซึ่ง นอกจากเรือรบจักรวรรดิแล้ว ยังรวมกองเรือจากจังหวัดอียิปต์ ตูนิสและแอลเจียร์ ถูกทำลายโดยกำลังพันธมิตรอังกฤษ ฝรั่งเศสและรัสเซีย เป็นยุทธนาวีสำคัญที่สู้รบโดยใช้เรือกำปั่น (sailing ship) ทั้งหมดเป็นครั้งสุดท้ายในประวัติศาสตร์ แม้ว่าเรือส่วนใหญ่จะสู้รบขณะยังจอดทอดสมออยู่ก็ตาม ชัยชนะของพันธมิตรได้มาเพราะอำนาจการยิงและการปืนที่เหนือกว่า
ปัจจัยสำคัญซึ่งตกผลึกการเข้าแทรกแซงของมหาอำนาจทั้งสามในความขัดแย้งกรีซ คือ ความทะเยอทะยานของจักรวรรดิรัสเซียที่จะขยายดินแดนในภูมิภาคทะเลดำด้วยการสละจักรวรรดิออตโตมันและการสนับสนุนทางอารมณ์แก่ชาวกรีกที่นับถือนิกายออร์โธด็อกซ์เช่นเดียวกับรัสเซีย ซึ่งกบฏต่อผู้ปกครองออตโตมันใน ค.ศ. 1821 เจตนาของรัสเซียในภูมิภาคถูกชาติยุโรปอื่น ๆ มองว่าเป็นภัยคุกคามทางภูมิยุทธศาสตร์ที่ยิ่งใหญ่ ซึ่งเกรงการสลายของจักรวรรดิออตโตมันและการสถาปนาการครองความเป็นใหญ่ของรัสเซียในคาบสมุทรบอลข่านและตะวันออกใกล้ เป็นการชักนำให้บริเตนใหญ่และฝรั่งเศสผูดมัดรัสเซียในการแทรกแซงร่วมเพื่อประกันอัตตาณัติของกรีซในแบบที่ยังรักษาบูรณภาพแห่งดินแดนของออตโตมันไว้อยู่
ทั้งสามตกลง โดยสนธิสัญญาลิสบอน (ค.ศ. 1827) ที่จะบังคับให้รัฐบาลออตโตมันให้อัตตาณัติแก่ชาวกรีกภายในจักรวรรดิและส่งกองเรือไปยังทะเลเมดิเตอร์เรเนียนตะวันออกเพื่อบังคับใช้นโยบายของพวกตน ยุทธนาวีดังกล่าวเกิดขึ้นเป็นอุบัติเหตุมากกว่ามีจุดประสงค์ โดยเป็นผลของการดำเนินกลยุทธ์โดยผู้บัญชาการสูงสุดพันธมิตร พลเรือเอกเอ็ดเวิร์ด คอดริงตัน ซึ่งมุ่งหมายเพื่อบีบบังคับผู้บัญชาการของออตโตมันให้เชื่อฟังคำสั่งของฝ่ายพันธมิตร
การจมกองเรือเมดิเตอร์เรเนียนของออตโตมันช่วยสาธารณรัฐกรีกที่ยังอายุน้อยมิให้ล่มสลาย แต่ต้องใช้การแทรกแซงทางทหารอีกสองครั้ง โดยรัสเซียในรูปของสงครามรัสเซีย-เติร์ก ค.ศ. 1828-9 และโดยกำลังรบนอกประเทศฝรั่งเศสยังเปโลปอนนีสเพื่อบังคับให้กำลังออตโตมันถอนออกจากตอนกลางและตอนใต้ของกรีซและเพื่อประกันเอกราชของกรีซ
หมวดหมู่:พ.ศ. 2370
หมวดหมู่:ยุทธนาวี
หมวดหมู่:กองทัพเรือออตโตมัน
หมวดหมู่:มหาวิทยาลัยแม่ฟ้าหลวง

มหาวิทยาลัยแม่ฟ้าหลวง
หมวดหมู่:สถาบันอุดมศึกษาในจังหวัดเชียงราย
หมวดหมู่:สิ่งก่อสร้างในจังหวัดเชียงราย
เวเนรา 3

เวเนรา 3 (Венера-3) เป็นยานอวกาศที่ถูกสร้างและปล่อยขึ้นสู่อวกาศโดยสหภาพโซเวียต เพื่อไปสำรวจพื้นผิวของดาวศุกร์ โดยถูกปล่อยเมื่อวันที่ 16 พฤศจิกายน พ.ศ. 2508 จากท่าอวกาศยานบัยโกเงอร์ คาซัคสถาน
ภารกิจของยานอวกาศนี้เพื่อลงจอดบนพื้นผิวของดาวศุกร์  โดยลำตัวมีระบบวิทยุสื่อสาร เครื่องมือทางวิทยาศาสตร์ แหล่งพลังงานไฟฟ้าและมีตราแผ่นดินของสหภาพโซเวียต
ยานอวกาศดังกล่าวลงสู่ดาวศุกร์ด้วยการชนกระแทก เมื่อวันที่ 1 มีนาคม พ.ศ. 2509 และกลายเป็นยานอวกาศลำแรกที่ลงจอดบนพื้นผิวของดาวเคราะห์ดวงอื่น ด้านที่ตกนั้นเป็นดาวมืดของดาวศุกร์ ซึ่งพิกัดการลงจอดกระแทกน่าจะอยู่ที่พิกัด -20° to 20° N, 60° to 80° E อย่างไรก็ตาม ระบบสื่อสารของยานได้ล้มเหลวก่อนที่จะมีการส่งข้อมูลใด ๆ กลับมายังโลก
เนื่องจากดาวศุกร์ มีอุณหภูมิประมาณ 500 องศาเซลเซียส ตลอดทั้งกลางวันและกลางคืน ทำให้การลงจอดของยานสำรวจเวเนรารุ่นต่อๆไป ก็ยังเป็นอุปสรรค จนกระทั่ง เวเนรา 7 ที่ลำตัวของยานเป็นไททาเนียม สามารถลงจอดที่พื้นผิวอย่างนุ่มนวลได้สำเร็จเป็นลำแรกและส่งข้อมูลกลับมายังโลกได้ 23 นาที 

**อ้างอิง**
หมวดหมู่:ยานอวกาศ
หมวดหมู่:ภารกิจสู่ดาวศุกร์
หมวดหมู่:ภารกิจอวกาศในปี พ.ศ. 2508
หมวดหมู่:รายการโทรทัศน์ที่เริ่มออกอากาศแบ่งตามคริสต์ทศวรรษ

2
เริ่มออกอากาศ
หมวดหมู่:การแนะนำแบ่งตามชนิดและคริสต์ทศวรรษ
หมวดหมู่:สื่อมวลชนแบ่งตามคริสต์ทศวรรษที่ก่อตั้ง
โรงเตี๊ยม

เมืองโรงเตี๊ยมริมทางในอเมริกา ค.ศ. 1872
โรงเตี๊ยม (inn) คือสถานที่ประกอบธุรกิจที่บริการที่พักสำหรับนักเดินทางที่มักจะมีบริการขายเครื่องดื่มแอลกอฮอล์ และอาหาร ที่มักจะตั้งในชนบทริมถนนที่ใช้ในการเดินทาง โรงเตี๊ยมในยุโรปอาจจะเริ่มสร้างขึ้นเมื่อมีการสร้างถนนโรมันเมื่อสองพันปีที่ผ่านมา โรงเตี๊ยมบางโรงในยุโรปมีอายุหลายร้อยปี นอกจากจะเป็นที่พักสำหรับนักเดินทางแล้ว โรงเตี๊ยมของยุโรปก็อาจจะเป็นสถานที่สำหรับการพบปะสังสรรค์ของผู้คนในท้องถิ่นด้วย

**ดูเพิ่ม**
 ทาเวิร์น- สถานีคาราวาน
หมวดหมู่:โรงแรม
หมวดหมู่:สถานที่ประกอบธุรกิจ
หมวดหมู่:สถานที่ประกอบธุรกิจ

หมวดหมู่:สถานที่
หมวดหมู่:ธุรกิจ
หมวดหมู่:การค้า
หมวดหมู่:สิ่งก่อสร้างแบ่งตามประเภท
ทาเวิร์น

ไฟล์:Hals, Dirck - Merry Party in a Tavern - 1628.jpg|thumb|right|260px|ภาพเขียนภายในทาเวิร์นโดยจิตรกรดัตช์เดิร์ค ฮาลส์ใน ค.ศ. 1628 ที่เป็นภาพพจน์ของบรรยากาศภายในทาเวิร์นในยุโรป
ทาเวิร์น (Tavern) ความหมายอย่างกว้างของทาเวิร์นคือสถานที่ประกอบธุรกิจที่บริการขายเครื่องดื่มแอลกอฮอล์ และอาหาร แต่ไม่มีบริการสำหรับเป็นที่พำนัก เช่นโรงเตี๊ยมที่ลูกค้าใช้เป็นที่พบปะสังสรรค์ 
คำว่า “tavern” มาจากภาษาละติน “taverna” และจากภาษากรีก “ταβέρνα” (taverna) ที่มึความหมายเดิมว่า “เพิง” (shed) “โรงทำงาน” (workshop)  
ความแตกต่างระหว่างทาเวิร์นกับโรงเตี๊ยม หรือ บาร์ หรือ ผับ (pub) ก็แล้วแต่ละท้องถิ่น บางท้องถิ่นก็อาจจะเป็นสถานที่เดียวกัน  บางแห่งก็แยกจากกันตามใบอนุญาตที่ระบุข้อกำหนดของแต่ละสถานที่ประกอบธุรกิจทางกฎหมาย ในยุคฟื้นฟูศิลปวิทยาในอังกฤษ ทาเวิร์นแยกจากโรงเอล (public ale house) ก็เพียงตรงที่ทาเวิร์นเป็นธุรกิจส่วนบุคคล และลูกค้าเป็น “แขก” แทนที่จะเป็นสาธารณชนทั่วไป ซึ่งในทางปฏิบัติแล้วก็มิได้แตกต่างกันแต่อย่างใด

**ดูเพิ่ม**
 โรงเตี๊ยม
หมวดหมู่:สถานที่ประกอบธุรกิจ
หมวดหมู่:สถานที่
หมวดหมู่:คำและวลีภาษาอังกฤษ
แม่น้ำจีตารุม

แม่น้ำจีตารุม (Walungan Citarum) เป็นแม่น้ำในจังหวัดชวาตะวันตกของอินโดนีเซีย ซึ่งมีบทบาทสำคัญต่อชีวิตของประชนในบริเวณนั้นเป็นอย่างมาก แม่น้ำนี้มีมลพิษปนเปื้อนอยู่สูงมากจากกิจกรรมต่าง ๆ ของมนุษย์
เมื่อวันที่ 5 ธันวาคม พ.ศ. 2551 ธนาคารเพื่อการพัฒนาเอเชียได้อนุมัติเงินกู้เป็นจำนวน 500,000,000 ดอลลาร์สหรัฐเพื่อทำความสะอาดแม่น้ำ และได้เรียกแม่น้ำสายนี้ว่าเป็นแม่น้ำที่สกปรกที่สุดในโลก

**อ้างอิง**
จีตารุม
ต่างคนต่างจ่าย

ต่างคนต่างจ่าย (Going Dutch หรือ Dutch treat หรือ Dutch date) เป็นสำนวนสแลงที่หมายความว่าทุกคนที่มีส่วนร่วมต้องจ่ายค่าใช้จ่ายของตนเอง แทนที่จะให้ผู้ใดผู้หนึ่งจ่ายสำหรับผู้อื่น 

**มารยาท**
ต่างคนต่างจ่ายเป็นมารยาททางสังคม  (etiquette) ที่ละเอียดอ่อน ในบางสถานะการณ์ก็เป็นที่ยอมรับเช่นในกรณีของผู้ที่รู้จักกันเพียงผิวเผิน หรือ ผู้ที่มีฐานะไม่ไคร่ดีนัก แต่อาจจะถือว่าไม่สุภาพในกรณีบางอย่างเช่นการเดท หรือ การเลี้ยงอาหารที่เกี่ยวกับธุรกิจ
ตามธรรมเนียมที่ปฏิบัติกันในสมัยโบราณฝ่ายชายมักจะเป็นผู้ออกค่าใช้จ่าย ซึ่งก็ยังคงนิยมปฏิบัติกันในทุกวันนี้ แต่ก็ไม่แน่นอนเสมอไป

**ที่มาของคำ==  			
วลี "going Dutch" อาจจะมาจากมารยาททางสังคมของดัตช์ ในเนเธอร์แลนด์การต่างคนต่างจ่ายเป็นเรื่องที่ทำกันอย่างปกติ แต่ถ้าระหว่างหญิงและชายแล้วฝ่ายชายส่วนใหญ่ก็ยังเป็นผู้จ่าย อังกฤษผู้เป็นปรปักษ์กับเนเธอร์แลนด์โดยเฉพาะระหว่างสมัยสงครามอังกฤษ-เนเธอร์แลนด์เริ่มเผยแพร่วลีหลายวลีที่มีคำว่า  "Dutch" อยู่ในวลีที่สร้างการเหมารวมในทางอคติต่อชาวดัตช์ ตัวอย่างเช่น กล้าแบบดัตช์ (Dutch courage) หมายถึงความกล้าที่มาจากการดื่มสุรา หรือ เมียดัตช์ (Dutch wife) ซึ่งมีหลายความหมายเช่นโสเภณี หรือ กระเป๋าน้ำร้อน

**ต่างคนต่างจ่ายในภาษาต่างๆ**
 ไทย - "ต่างคนต่างจ่าย"
- อิตาลี - "pagare alla romana" (จ่ายเหมือนชาวโรม) - ตุรกี - "hesabı Alman usulü ödemek" (จ่ายแบบเยอรมัน)- บางประเทศในอเมริกาใต้ - "pagar a la americana" (จ่ายแบบอเมริกัน)- อียิปต์ - "Englizy" (แบบอังกฤษ)- อาร์เจนตินา - "a la romana" (จ่ายเหมือนชาวโรม) - กัวเตมาลา - "a la ley de Cristo... cada quien con su pisto"- เอลซัลวาดอร์ - "Ley de Esparta... Cada quien paga lo que se harta" (กฎสปาร์ตัน ต่างคนต่างจ่ายของที่ตนกิน)- อินเดีย - "Tera Tu Mera Main in" (ภาษาฮินดู) หรือ "Tujhe Tu Majhe Mi" (ภาษาฮินดู)  (คุณจ่ายส่วนของคุณ ผมจ่ายส่วนของผม) ถ้าใช้คำว่า "going Dutch" ก็จะแปลว่าแบ่งใบเสร็จเป็นจำนวนเท่าๆ กัน - ปากีสถาน - "Apna Apna" (ตัวใครตัวมัน)- ฟิลิปปินส์ - "KKB" หรือ "Kanya-Kanyang Bayad" (จ่ายให้ตัวเอง)- จีน - "AA制 (AA zhì)" คำอธิบายต่างกันไป

**อ้างอิง**
หมวดหมู่:สำนวนภาษาอังกฤษ
หมวดหมู่:สำนวน
อาบาชิริ

อาบาชิริ (Abashiri-shi) เป็นศูนย์กลางของกิ่งจังหวัดโอค็อตสค์ ในจังหวัดฮกไกโด จัดว่าเป็นเมืองที่มีแห้งแล้งที่สุดในญี่ปุ่น
สิ่งที่มีชื่อเสียงที่สุดของอาบาชิริคือ เรือนจำอาบาชิริ ซึ่งใช้กักขังนักโทษการเมืองในยุคเมจิ ปัจจุบันได้กลายเป็นพิพิธภัณฑ์ โดยมีเรือนจำความปลอดภัยขั้นสูงสุดแห่งใหม่ในเมืองใช้กักขังนักโทษแทน เมืองนี้เป็นเมืองท่าสำคัญและเป็นปลายทางของรถไฟ
ใน ค.ศ. 2008 อาบาชิริมีประชากร 40,333 คน ความหนาแน่นของประชากร 85.6 คนต่อตารางกิโลเมตร มีพื้นที่ทั้งหมด 470.94 ตารางกิโลเมตร
อาบาชิริตั้งอยู่ในด้านตะวันออกของกิ่งจังหวัดโอค็อตสค์ ห่างจากนครคิตามิไปทางตะวันออก 50 กิโลเมตร พื้นที่เต็มไปด้วยเนินเขาจำนวนมาก แต่ไม่มีภูเขาสูง
เมืองพี่น้องของอาบาชิริคือ พอร์ตแอลเบร์นี ในรัฐบริติชโคลัมเบีย ประเทศแคนาดา แต่ละปีมีนักเรียนจำนวนมากเข้าร่วมโครงการแลกเปลี่ยนนักเรียนระหว่างสองเมืองนี้
ท่าอากาศยานที่อยู่ใกล้กับอาบาชิริคือ ท่าอากาศยานเมมัมเบ็ตสึ ตั้งอยู่ในเมืองโอโซระ

**ประวัติศาสตร์**
 มีนาคม ค.ศ. 1872 หมู่บ้านอาบาชิริ (アバシリ村) ได้ถือกำเนิดขึ้น โดยตั้งชื่อตามอำเภออาบาชิริ ในแคว้นคิตามิ- ค.ศ. 1875 ตัวอักษรคันจิ 網走村 ถูกนำมาใช้เป็นชื่อหมู่บ้านอาบาชิริ- ค.ศ. 1902 หมู่บ้านอาบาชิริ เมืองคิตามิ หมู่บ้านอิซานิ และหมู่บ้านนิกูริบาเกะ ถูกผนวกรวมกันเป็นเมืองอาบาชิริ- ค.ศ. 1915 เมืองอาบาชิริได้ผนวกเอาหมู่บ้านโนโตโระและหมู่บ้านโมโกโตะเข้าไว้ด้วย- ค.ศ. 1921 หมู่บ้านเมมัมเบ็ตสึแยกตัวออกจากเมืองอาบาชิริ (ต่อมาคือเมืองเมมัมเบ็ตสึ ซึ่งถูกผนวกเข้ากับเมืองโอโซระเมื่อ ค.ศ. 2006)- ค.ศ. 1931 ขอบเขตระหว่างเมืองอาบาชิริกับหมู่บ้านเมมัมเบ็ตสึถูกตีขึ้นใหม่- 11 กุมภาพันธ์ ค.ศ. 1947 หมู่บ้านฮิงาชิโมโกโตะแยกตัวออก (ถูกผนวกเข้ากับเมืองโอโซระเมื่อ ค.ศ. 2006) เมืองอาบาชิริยกฐานะขึ้นเป็นนครอาบาชิริ พื้นที่ทั้งหมดของเมืองโอโซระในปัจจุบันเคยเป็นส่วนหนึ่งของอาบาชิริ

**อ้างอิง**

**แหล่งข้อมูลอื่น**
 Abashiri, Hokkaido- Abashiri-  เว็บไซต์ทางการ ja-  เว็บไซต์ทางการของพิพิธภัณฑ์เรือนจำอาบาชิริ ja-  ข้อมูลการท่องเที่ยวอาบาชิริ en

หมวดหมู่:นครในกิ่งจังหวัดโอค็อตสค์
เบสเมนต์แจกซ์

เบสเมนต์แจกซ์ (Basement Jaxx) เป็นดูโอแนวเพลงยูเคเฮาส์ ประกอบด้วยสมาชิก เฟลิกซ์ บักซ์ตันและไซมอน แรตคลิฟฟ์ มีชื่อเสียงในช่วงปลายคริสต์ทศวรรษ 1990 ผลงานอัลบั้มชุดแรก Remedy มีซิงเกิลดังอย่าง "Red Alert" และ "Rendez Vu" ซึ่งเพลงหลังติดชาร์ตยูเคซิงเกิลส์ชาร์ต ที่อันดับ 4 ซึ่งถือเป็นซิงเกิลอันดับสูงสุดของวง อัลบั้มถัดมา Rooty ออกในปี 2001 มีซิงเกิลในอัลบั้มนี้อย่าง "Romeo", "Jus 1 Kiss", "Where's Your Head At?", "Do Your Thing" และ "Get Me Off" ต่อมาในปี 2003 ออกผลงานชุด Kish Kash หลังจากนั้นในปี 2005 มีอัลบั้มรวมเพลงชุด The Singles ติดอันดับ 1 บนยูเคอัลบั้มส์ชาร์ต ต่อมาออกผลงานอัลบั้มชุดที่ 4 ชื่อชุด Crazy Itch Radio (2006) และในปี 2009 ออกผลงานชุด Scars

**ผลงาน**

**สตูดิโออัลบั้ม**
 1999: Remedy- 2001: Rooty- 2003: Kish Kash- 2006: Crazy Itch Radio- 2009: Scars

**อัลบั้มรวมเพลง**
1997: Atlantic Jaxx Recordings: A Compilation- 2000: Jaxx Unreleased- 2005: Basement Jaxx: The Singles- 2006: Atlantic Jaxx Recordings: A Compilation Vol. 2

**อ้างอิง**
หมวดหมู่:กลุ่มดนตรีอิเล็กทรอนิกส์สัญชาติอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:รีมิกเซอร์
หมวดหมู่:กลุ่มดนตรีจากลอนดอน
ทะเลอะซอฟ

ทะเลอะซอฟ
ทะเลอะซอฟ (Sea of Azov; Азо́вское мо́ре; Озівськe мо́ре หรือ Азо́вське мо́ре; Azaq deñizi) เป็นทะเลที่ตื้นที่สุดในโลก โดยมีความลึกที่สุดเพียง 14 เมตร หรือ 46 ฟุต เชื่อมต่อช่องแคบเคียร์ชสู่ทะเลดำทางตอนใต้ บริเวณทางตอนเหนือติดกับประเทศยูเครน และติดกับประเทศรัสเซียทางตะวันออก และทางตะวันตกติดกับแหลมไครเมีย และแม่น้ำดอนก็ไหลลงทะเลอะซอฟด้วย

**อ้างอิง**
หมวดหมู่:ธรณีสัณฐานในประเทศยูเครน
หมวดหมู่:ทะเลในประเทศรัสเซีย
สาธารณรัฐปกครองตนเองไครเมีย

ไครเมีย (Crimea) หรือมีชื่อเรียกอย่างเป็นทางการว่า สาธารณรัฐปกครองตนเองไครเมีย (Автономна Республіка Крим; Автономная Республика Крым; Qırım Muhtar Cumhuriyeti) เป็นสาธารณรัฐปกครองตนเอง ภายใต้ประเทศยูเครน ตั้งอยู่ทางชายฝั่งด้านเหนือของทะเลดำ  ที่รวมถึงแหลมไครเมีย มีเมืองหลวงชื่อซิมเฟโรปอล (Simferopol) ตั้งอยู่กลางแหลม ไครเมียมีพื้นที่ 26,200 ตร.กม. (10,100 ตร.ไมล์) และมีประชากร 1,966,801 คน (ข้อมูลปี 2557)

**ดูเพิ่ม**
 คาบสมุทรไครเมีย

**หมายเหตุ**

**อ้างอิง**

**อ่านเพิ่ม**
 Cite book | title=Ukraine: A History | author=Subtelny, Orest | publisher=University of Toronto Press | year=2000 | isbn=0-8020-8390-0 | page= 78 | author-link=Orest Subtelny | url-access=registration | url=https://archive.org/details/ukrainehistory00subt_0/page/78 -  Alexeenko A.O., Balyshev M.A. (2017). Scientific and technical documentation on the economic situation of the Crimean region in the Ukrainian Soviet Socialist Republic (1954-1991) (review of sources from the funds of the Central State Scientific and Technical Archive of Ukraine). Archives of Ukraine, 2. P.103-113. (In Ukrainian)

**แหล่งข้อมูลอื่น**
หมวดหมู่:แคว้นของประเทศยูเครน
หมวดหมู่:สาธารณรัฐปกครองตนเอง
หมวดหมู่:ดินแดนพิพาทในทวีปยุโรป
เดอะคิงส์

The Kinks 1966. Ray Davies, Dave Davies, Mick Avory, Pete Quaife
เดอะ คิงค์ส  (The Kinks) เป็นวงดนตรีร็อกสัญชาติอังกฤษ ตั้งแต่ปี 1963 ประกอบด้วยสมาชิกด้วย เรย์ เดวีส์ เดฟ เดวีส์ และ มิก เอโวรี  มีชื่อเสียงในช่วงปลายคริสต์ทศวรรษ 1960 จากซิงเกิ้ลดังอย่าง "You Really Got Me" 

**สตูดิโออัลบั้ม**

**อ้างอิง**
หมวดหมู่:กลุ่มดนตรีป็อปสัญชาติอังกฤษ
หมวดหมู่:ศิลปินสังกัดแอริสตาเรเคิดส์
หมวดหมู่:ศิลปินสังกัดรีพรีซเรเคิดส์
หมวดหมู่:ศิลปินสังกัดอาร์ซีเอเรเคิดส์
หมวดหมู่:ศิลปินสังกัดเอ็มซีเอเรเคิดส์
หมวดหมู่:ศิลปินสังกัดลอนดอนเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2503
งานสะสมศิลปะหลวงของพระราชวงศ์อังกฤษ

ไฟล์:Charles I with M. de St Antoine (1633); Anthony Van Dyck.jpg|thumb|right|230px|“ภาพเหมือนของสมเด็จพระเจ้าชาร์ลส์ที่ 1 กับ M. de St Antoine” โดย แอนโทนี แวน ไดค์, (ค.ศ. 1633)
งานสะสมศิลปะหลวง หรือ งานสะสมศิลปะหลวงของพระราชวงศ์อังกฤษ (Royal Collection) คืองานสะสมศิลปะที่เป็นของพระราชวงศ์อังกฤษ แต่อยู่ในความรับผิดชอบขององค์กรที่รักษาเพื่อผู้สืบราชบัลลังก์และเพื่อชาติ งานสะสมประกอบด้วยจิตรกรรมกว่า 7,000 ชิ้น, จิตรกรรมสีน้ำ และ ภาพวาดเส้น 40,000 ชิ้น และงานพิมพ์ของศิลปินชั้นครู (old master print) อีกประมาณ 150,000 และรวมทั้งพรมทอแขวนผนัง, เฟอร์นิเจอร์, เครื่องกระเบื้อง, หนังสือ และงานศิลปะอื่นๆ  งานเหล่านี้เก็บสะสมไว้ตามสถานที่ต่างหลายแห่งที่รวมทั้งที่พระราชวังแฮมพ์ตันคอร์ท และ พระราชวังวินด์เซอร์ ซึ่งเปิดให้ประชาชนเข้าชมได้ และ หอศิลป์สมเด็จพระราชินี (Queen's Gallery) ภายในพระราชวังบัคคิงแฮมในลอนดอน นอกจากนั้นก็มีที่There is also a หอศิลป์สมเด็จพระราชินี, เอดินบะระห์ติดกับพระราชวังโฮลีรูด ราคาของงานสะสมทั้งหมดประมาณกันว่ามีมูลค่ากว่าหมื่นล้านปอนด์

**อ้างอิง**
หมวดหมู่:ราชสำนักสหราชอาณาจักร
หมวดหมู่:งานสะสมของพิพิธภัณฑ์ปราโด

ไฟล์:Judith at the Banquet of Holofernes (previously known as Artemisia), by Rembrandt, from Prado in Google Earth.jpg|thumb|160px |“อาร์เทมิเซีย” โดย แรมบรังด์ ค.ศ. 1634
รวมภาพเขียนที่เป็นงานสะสมที่เป็นของพิพิธภัณฑ์ปราโด (Museo del Prado), มาดริด, ประเทศสเปน
ปราโด
หมวดหมู่:งานสะสมของหอจิตรกรรมชั้นครูแห่งเดรสเดน

ไฟล์:Raffael%2C_Sixtinska_madonnan.jpg|thumb|160px |“พระแม่มารีซิสติน” โดย ราฟาเอล  ราว ค.ศ. 1513-ค.ศ. 1514
รวมภาพเขียนที่เป็นงานสะสมที่เป็นของหอจิตรกรรมชั้นครูแห่งเดรสเดน (Gemäldegalerie Alte Meister), เดรสเดน, ประเทศเยอรมนี
ดเดรสเดน
หมวดหมู่:งานสะสมของพิพิธภัณฑ์เบรรา

ไฟล์:Raffaello - Spozalizio - Web Gallery of Art.jpg|thumb|160px |“การแต่งงานของเวอร์จินแมรี” โดย ราฟาเอล  ค.ศ. 1504
รวมภาพเขียนที่เป็นงานสะสมที่เป็นของพิพิธภัณฑ์เบรรา (Pinacoteca di Brera), มิลาน, ประเทศอิตาลี
บเบรรา
หมวดหมู่:งานสะสมของหอศิลป์แห่งชาติแห่งสกอตแลนด์

ไฟล์:Anadyomene.jpg|thumb|160px |“กำเนิดวีนัส” โดย ทิเชียน ค.ศ. 1520
รวมภาพเขียนที่เป็นงานสะสมที่เป็นของหอศิลป์แห่งชาติแห่งสกอตแลนด์ (National Gallery of Scotland), เอดินบะระห์, สกอตแลนด์
สกอตแลนด์
ปุ๋ยอินทรีย์

ปุ๋ยอินทรีย์ (Organic Fertilizer) คือ ปุ๋ยที่ได้จากการย่อยสลายอินทรีย์วัตถุทางชีวเคมีโดยจุลินทรีย์กลุ่มใช้ออกซิเจน (Aerobic Microorganisms) จนเป็นประโยชน์ต่อพืช
ปุ๋ยอินทรีย์ เป็นปุ๋ยทำจากวัสดุอินทรีย์ มีธาตุอาหารที่เป็นประโยชน์สำหรับการเจริญเติบโตของพืช ผลิตจากวัสดุอินทรีย์ ของเสียจากโรงงาน(บางประเภท) มูลวัว มูลไก่ มูลค้างคาว ซากต้นไม้ ใบไม้ กรดอะมิโน โดโลไมท์ และแร่ธาตุต่าง ๆ นำมาบด เติมจุลินทรีย์ บ่มหมัก กลับกอง จนย่อยสลายกลายเป็นปุ๋ย 
หมวดหมู่:เกษตรกรรม
ปุ๋ยอินทรีย์ที่ดี จะต้องประกอบด้วยแร่ธาตุครบทั้ง 13 ชนิดที่พืชต้องการ ดังนี้
แร่ธาตุหลัก ซึ่งพืชต้องการในปริมาณสูงมาก ประกอบด้วย- ไนโตรเจน (N)- ฟอสฟอรัส (P)- โพแทสเซียม (K)หรือ N-P-K นั่นเอง
แร่ธาตุรอง ซึ่งพืชต้องการในปริมาณน้อย ประกอบด้วย- แคลเซียม (Ca)- แมกนีเซียม (Mg)- กำมะถัน (S)
แร่ธาตุเสริม ซึ่งพืชต้องการในปริมาณที่น้อยมาก (แต่ขาดไม่ได้) ประกอบด้วย- เหล็ก (Fe)- แมงกานีส (Mn)- โบรอน (B)- โมลิบดินัม (Mo)- ทองแดง (Cu)- สังกะสี (Zn)- คลอรีน (Cl)
ปุ๋ยอินทรีย์ มีลักษณะทางกายภาพได้หลายแบบ เช่น ปุ๋ยเม็ด ปุ๋ยผง และปุ๋ยน้ำ แต่ที่นิยมจำหน่ายในท้องตลาดส่วนใหญ่เป็นปุ๋ยเม็ด เนื่องจากสะดวกกับเกษตรกรในการนำไปใช้ ทั้งจากการหว่านด้วยมือ หรือใช้กับเครื่องพ่นเม็ดปุ๋ย
ข้อเด่นของปุ๋ยอินทรีย์ที่เหนือกว่าปุ๋ยเคมี คือ ปุ๋ยอินทรีย์มีอินทรีย์วัตถุ มีธาตุอาหารรอง และจุลธาตุที่จำเป็นต่อจุลินทรีย์ดินและพืช ที่ปุ๋ยเคมีไม่มี นอกจากนี้ การใช้ปุ๋ยอินทรีย์ยังทำให้ดินมีสภาพเป็นกลาง ในขณะที่การใช้ปุ๋ยเคมีอย่างยาวนานจะทำให้ดินมีสภาพเป็นกรดซึ่งมีผลทำให้มีการละลายแร่ธาตุที่ไม่พึงประสงค์ออกมาให้แก่รากพืช เช่น อะลูมิเนียม ทำให้พืชมีลักษณะแคระแกร็นและเป็นโรคง่าย ปุ๋ยอินทรีย์ยังเพิ่มจำนวนจุลอินทรีย์ที่เป็นประโยชน์ และสิ่งมีชีวิตตามธรรมชาติ ทำให้ดินมีโครงสร้างโปร่ง ร่วนซุย อ่อนนุ่มอุ่มน้ำ
ข้อด้อยของปุ๋ยอินทรีย์ คือ มีธาตุอาหารหลักต่ำกว่าปุ๋ยเคมี และต่ำกว่าปุ๋ยอินทรีย์เคมี ซึ่งผลิตจากการผสมปุ๋ยอินทรีย์และปุ๋ยเคมีเข้าด้วยกัน ทำให้บางครั้งต้องใช้ในปริมาณมากเพื่อให้ได้ปริมาณธาตุอาหารเพียงพอต่อความต้องการของพืช
มาตรฐานปุ๋ยอินทรีย์ของกรมวิชาการเกษตร พ.ศ. 2551 กำหนดว่า ปุ๋ยอินทรีย์ที่ผลิตได้และจะจำหน่ายต้องมีอินทรีย์วัตถุมากกว่าร้อยละ 20 มีค่าการนำไฟฟ้าน้อยกว่า 10 เดซิซีเมนส์ต่อเมตร มีค่าไนโตรเจนไม่น้อยกว่าร้อยละ 1 มีค่าฟอสฟอรัส (P2O5) ไม่น้อยกว่าร้อยละ 0.5 มีค่าโพแทสเซียม (K2O) ไม่น้อยกว่าร้อยละ 0.5 ปุ๋ยอินทรีย์ มีชนิดต่างต่าง เช่น 1.ปุ๋ยหมัก2.ปุ๋ยคอก3.ปุ๋ยพืชสด4.ปุ๋ยชีวภาพ

**อ้างอิง**
หมวดหมู่:ปุ๋ยชีวภาพ
หมวดหมู่:วิทยาศาสตร์ทางดิน
หมวดหมู่:งานสะสมของพิพิธภัณฑ์วาติกัน

“นักบุญเจอโรมในป่า”โดย เลโอนาร์โด ดา วินชี
รวมภาพเขียนที่เป็นงานสะสมที่เป็นของพิพิธภัณฑ์วาติกัน (Vatican Museums), โรม, ประเทศอิตาลี
วาติกัน
หมวดหมู่:งานสะสมของพิพิธภัณฑ์ประวัติศาสตร์ศิลปะ

ไฟล์:Diego Velázquez 027.jpg|thumb|200px |“เจ้าหญิงมาร์การิตา เทเรซาในชุดสีน้ำเงิน” โดย เดียโก เบลัซเกซ  ค.ศ. 1659
รวมงานสะสมของพิพิธภัณฑ์ประวัติศาสตร์ศิลปะในกรุงเวียนนา ในประเทศออสเตรีย
ประวัติศาสตร์ศิลปะ
หมวดหมู่:งานสะสมของหอศิลป์บอร์เกเซ

ไฟล์:Michelangelo_Caravaggio_018.jpg|thumb|160px |“เดวิดกับหัวโกไลแอธ” โดย คาราวัจโจ  ราว ค.ศ. 1609-ค.ศ. 1610
รวมงานสะสมของหอศิลป์บอร์เกเซในกรุงโรม ในประเทศอิตาลี 
บอร์เกเซ
คำพิพากษาของซาโลมอน (จอร์โจเน)

คำพิพากษาของซาโลมอน (The Judgement of Salomon) เป็นภาพเขียนสีน้ำมันที่เขียนโดยจอร์โจเนจิตรกรคนสำคัญชาวอิตาลีของยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์อุฟฟิซิในฟลอเรนซ์ในประเทศอิตาลี
จอร์โจเนเขียนภาพ “คำพิพากษาของซาโลมอน” ราวระหว่างปี ค.ศ. 1500 ถึงปี ค.ศ. 1501 เป็นภาพที่มีเนื้อหาและขนาดใกล้เคียงกับภาพ “การพิสูจน์โดยไฟของโมเสส” ที่ก็เป็นงานสะสมของหอศิลป์อุฟฟิซิเช่นกัน
ภาพ “คำพิพากษาของซาโลมอน” แสดงซาโลมอนกษัตริย์ของชาวยิวบนบัลลังก์พร้อมด้วยข้าราชสำนัก โดยมีสตรีสองคนอ้างสิทธิว่าเป็นแม่ที่แท้จริงชองเด็กที่นอนอยู่บนดิน และทูลขอให้พระองค์ตัดสิน คำพิพากษาของซาโลมอนทำให้ทราบว่าสตรีคนใดที่ไม่ใช่แม่ที่แท้จริง ภาพแบ่งครึ่งด้วยต้นโอ้คสูงใหญ่สองต้นที่แบ่งภูมิทัศน์ในฉากหลังเป็นสองส่วน

**อ้างอิง**

**ดูเพิ่ม**
 จอร์โจเน

**แหล่งข้อมูลอื่น**
 Image of The Judgment of Salomon with the test of Fire date=2012-11-13 , at Uffizi Gallery
หมวดหมู่:จอร์โจเน
หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระคัมภีร์
หมวดหมู่:งานสะสมของหอศิลป์อุฟฟีซี
การพิสูจน์โดยไฟของโมเสส (จอร์โจเน)

การพิสูจน์โดยไฟของโมเสส (The Test of Fire of Moses) เป็นภาพเขียนสีน้ำมันที่เขียนโดยจอร์โจเนจิตรกรคนสำคัญชาวอิตาลีของยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์อุฟฟิซิในฟลอเรนซ์ในประเทศอิตาลี
จอร์โจเนเขียนภาพ “การพิสูจน์โดยไฟของโมเสส” ราวระหว่างปี ค.ศ. 1500 ถึงปี ค.ศ. 1501 ซึ่งเป็นปีหลังจากที่ย้ายไปเวนิส ภาพการพิสูจน์เป็นภาพที่มีเนื้อหาและขนาดใกล้เคียงกับภาพ “การตัดสินของซาโลมอน” ที่ก็เป็นงานสะสมของหอศิลป์อุฟฟิซิเช่นกัน
เนื้อหาของภาพ “การพิสูจน์โดยไฟของโมเสส” มาจากคัมภีร์ทาลมุดและอาจจะเป็นงานที่ได้รับการจ้างให้เขียน โดยผู้ที่ไม่ได้รับการศึกษาทางวัฒนธรรมอย่างสูงเท่าใดนักและมีได้ปฏิบัติตามหลักทางการของโรมันคาทอลิก
การวางภาพตามแนวนอนคล้ายคลึงกันกับงานเขียน “อุปมานิทัศน์ศักดิ์สิทธิ์” โดยจิโอวานนี เบลลินี ที่ให้ความสำคัญแก่การเขียนภูมิทัศน์ รายละเอียดของการเขียนภูมิทัศน์แสดงให้เห็นถึงอิทธิพลที่ได้รับจากลักษณะการเขียนทางตอนเหนือของยุโรป

**อ้างอิง**

**ดูเพิ่ม**
 จอร์โจเน

**แหล่งข้อมูลอื่น**
  Image of Moses Undergoes Trial by Fire date=2007-09-27 , next to the Judgement of Solomon at Uffizi Gallery
หมวดหมู่:จอร์โจเน
หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระคัมภีร์
หมวดหมู่:งานสะสมของหอศิลป์อุฟฟีซี
ชายหนุ่มกับแอปเปิล (ราฟาเอล)

ชายหนุ่มกับแอปเปิล (Young Man with an Apple) เป็นภาพเขียนสีน้ำมันที่เขียนโดยราฟาเอล จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิในเมืองฟลอเรนซ์ในประเทศอิตาลี  
ราฟาเอลเขียนภาพ “ชายหนุ่มกับแอปเปิล” ในปี ค.ศ. 1505 และเป็นภาพที่มักจะมีความเกี่ยวข้องกับภาพ  “นักบุญไมเคิล” และภาพ  “นักบุญจอร์จ” 
ผู้เป็นแบบเชื่อกันมานานว่าเป็นฟรานเชสโค มาเรียที่ 1 เดลลา โรเวเร

**อ้างอิง**

**ดูเพิ่ม**
 ราฟาเอล- จิตรกรรมยุคฟื้นฟูศิลปวิทยาอิตาลี
หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:งานสะสมของหอศิลป์อุฟฟีซี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ภาพเหมือน
พุทราอินเดีย

พุทราอินเดีย (ชื่อวิทยาศาสตร์ : Ziziphus mauritiana Lam.) หรือ เบอร์ (ber) เป็นไม้ยืนต้นในวงศ์ Rhamnaceae มีถิ่นกำเนิดในแถบประเทศอินเดีย

**ลักษณะทั่วไป**
พุทราอินเดียเป็นไม้ยืนต้นขนาดกลาง ใบรูปทรงไข่แกมกลมขนาดประมาณ 1 นิ้ว บริเวณลำต้นและกิ่งจะมีหนามแหลม ดอกจะออกเป็นช่อเล็ก ๆ สีเหลือง มีกลิ่นเหม็น ผลมีเปลือกสีเขียว รูปทรงมีทั้งที่เป็นแบบทรงกลมถึงรูปรี  ปลายผลรูปร่างกลมถึงแหลม มีหลายขนาด ผลแก่จะมีสีเหลือง แก่จัดจะเปลี่ยนเป็นสีน้ำตาล รสชาติมีทั้งแบบที่หวานสนิท เปรี้ยวอมหวานหรือฝาด มีเมล็ดเดียวอยู่กลางลูก

**การขยายพันธุ์**
โดยทั่วไป ต้นพุทรามักจะเกิดขึ้นเองในที่ราบสภาพดินทั่วไปในป่า  ซึ่งการขยายพันธุ์ สามารถทำได้ทั้งเพาะเมล็ด และตอนกิ่ง

**การใช้ประโยชน์**
# เปลือกลำต้น ใช้ต้มกินแก้อาการจุกเสียด แก้ท้องเสีย ท้องร่วง แก้อาเจียน
# ใบ นำมาตำสด ๆ ใช้สุมศีรษะ แก้อาการเป็นหวัดคัดจมูก
# ผลสุก เป็นผลไม้ทานสดหรือแปรรูปโดยการกวนหรือดอง มีสรรพคุณทางยาคือ ช่วยขับเสมหะ แก้ไอ และคุณสมบัติเป็นยาระบาย
# ผลดิบ มีรสฝาด ใช้รักษาอาการไข้

**อ้างอิง**
 http://ittm.dtam.moph.go.th/data_articles/direct_tree/directtree21.htm date=2009-07-03 - http://www.panmai.com/Direction/Tree_W_3.shtml
หมวดหมู่:ไม้ยืนต้น
หมวดหมู่:ผลไม้
หมวดหมู่:สมุนไพร
หมวดหมู่:วงศ์พุทรา
หมวดหมู่:บุคคลจากมหาวิทยาลัยราชภัฏเชียงใหม่

บุคคลที่เกี่ยวข้องกับวิทยาลัยครูเชียงใหม่ สถาบันราชภัฏเชียงใหม่ และมหาวิทยาลัยราชภัฏเชียงใหม่
ชียงใหม่
หมวดหมู่:มหาวิทยาลัยราชภัฏเชียงใหม่
ซัง

ซัง สามารถหมายถึง- ซัง คำลงท้ายชื่อของบุคคลญี่ปุ่น- ซังข้าวโพด ฝักข้าวโพดที่แกะเอาเมล็ดออกหมดแล้ว- ตอซัง ตอข้าวที่เกี่ยวรวงแล้ว
ฟีลิปส์ เวาเวอร์มัน

ฟีลิปส์ เวาเวอร์มัน (Philips Wouwerman; 24 พฤษภาคม ค.ศ. 1619 - 19 พฤษภาคม ค.ศ. 1668) เป็นจิตรกรชาวดัตช์คนสำคัญของยุคทองของเนเธอร์แลนด์ของคริสต์ศตวรรษที่ 17 เวาเวอร์มันมีความเชี่ยวชาญทางการเขียนจิตรกรรมทะเลทัศน์และฉากการต่อสู้ในสงคราม

**ประวัติ**
เวาเวอร์มันเริ่มการศึกษาศิลปะกับบิดา เปาล์ เวาเวอร์มัน ผู้เป็นจิตรกรประวัติศาสตร์ผู้มีความสามารถพอสมควร ตามปากคำของผู้ร่วมสมัย เวาเวอร์มันก็ได้รับการฝึกหัดจากฟรันส์ ฮัลส์ (ค.ศ. 1581/85-ค.ศ. 1666) ด้วย และเข้าเป็นสมาชิกของสมาคมช่างนักบุญลูกาในปี ค.ศ. 1642 และเสียชีวิตเมื่อวันที่ 19 พฤษภาคม ค.ศ. 1668

**จำนวนงานเขียน**
เวาเวอร์มันเขียนภาพทั้งหมดด้วยกันราว 800 ภาพที่อยู่ในรายการในแค็ตตาล็อกของจอห์น สมิท แต่ในแค็ตตาล็อกของโฮฟสเตเดอ เดอ โครต ก็มีด้วยกันกว่า 1200 ภาพ แต่ใน Catalogue raisonné ของเบียร์กิท ชูมาเคอร์ จำนวนลดลงเหลือเพียง 560 ภาพที่ระบุว่าเป็นงานที่เขียนโดยเวาเวอร์มันจริง และภาพหลายภาพในแค็ตตาล็อกของโฮฟสเตเดอ เดอ โครต เป็นภาพที่เขียนโดยน้องชายสองคนของฟีลิปส์ คือ ปีเตอร์และยัน และโดยผู้ลอกเลียนอื่น ๆ ทั่วยุโรป

**งานเขียน**
งานเขียนของเวาเวอร์มันรวมหัวข้อต่าง ๆ ที่ได้แก่ ฉากม้า ฉากล่าสัตว์ ภาพภูมิทัศน์กับนักเดินทาง การประจัญบานของทหารม้าและทหารราบ เวาเวอร์มันมักจะเขียนม้าขาวในภาพ และเป็นผู้มีฝีมือในการเขียนภาพสัตว์และฉากหลังที่เป็นภูมิทัศน์ที่เหมาะสม
งานเขียนของเวาเวอร์มันแบ่งได้เป็นสามช่วง ช่วงแรกเป็นช่วงที่ได้รับอิทธิพลจากปีเตอร์ ฟัน ลาร์ (ค.ศ. 1599-หลัง ค.ศ. 1642) ซึ่งเป็นจิตรกรที่เขียนแบบอิตาลี และเห็นได้จากการใช้สีน้ำตาลหมาจิ้งจอกและการเขียนที่ยังเป็นเหลี่ยม ในช่วงกลางเป็นภาพเขียนที่สดใสบรรจงและการใช้โทนสีเงิน และช่วงสุดท้ายเป็นสีที่หม่นลง

**อ้างอิง**
 Birgit Schumacher date=2019-06-20 , Philips Wouwerman. The Horse Painter of the Golden Age, Davaco Publishers, Doornspijk 2006
*Frederik J. Duparc, "Philips Wouwerman, 1619-1668", in: Oud Holland, 1993, vol. 107, no. 3, pp. 257-286
*Birgit Schumacher, Studien zu Werk und Wirkung Philips Wouwermans, Diss. Munich 1989
*Justus Hofstede de Groot, Beschreibendes und kritisches Verzeichnis der Werke der hervorragendsten holländischen Maler des XVII Jahrhunderts, vol. 2, Esslingen and Paris 1908
*John Smith, A Catalogue Raisonné of the Works of the Most Eminent Dutch, Flemish and French Painters, vol. 1, pp. 199-412 and vol. 9, pp. 137-233, London 1829 and 1842

**ดูเพิ่ม **
 จิตรกรรมยุคทองของเนเธอร์แลนด์- จิตรกรรมยุคบาโรก

**แหล่งข้อมูลอื่น**
 www.wouwerman.org date=2019-07-01  Works by Philips Wouwerman

**สมุดภาพ**
ไฟล์:Philips Wouwerman - Travelers Awaiting a Ferry.jpg|"นักเดินทางคอยเรือข้ามท่า"(TravelersAwaiting a Ferry)ราว ค.ศ. 1649
ไฟล์:Falconers-Return-Home-from-the-Hunt,-1658-60-large.jpg|"นักล่าเหยี่ยวกลับจากการล่าสัตว์"(Falconers ReturnHome from the Hunt)ราว ค.ศ. 1658-1660
ไฟล์:Philips Wouwerman 001.jpg|"เทา"(De schimmel)ราว ค.ศ. 1645-1647
ไฟล์:WouwBattleCav.jpg|"ทหารม้ารุกจากป้อมบนเนิน"(Cavalry Making a Sortiefrom a Fort on a Hill)ราว ค.ศ. 1646
ไฟล์:Philips Wouwerman Soldatentroß.jpg|"Heranziehender Soldatentroßmit Marketenderinnenund Kindern, einBauerngehöft plündernd"ราว ค.ศ. 1650
หมวดหมู่:บุคคลที่เกิดในปี พ.ศ. 2162
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรภูมิทัศน์
อาการชอบน้ำปัสสาวะ

thumb
อาการชอบน้ำปัสสาวะ (urophilia, undinism หรือ urolagnia) เป็นกามวิปริต (paraphilia) ประเภทหนึ่งซึ่งเป็นพฤติกรรมของมนุษย์ที่เมื่อได้เห็นหรือได้คิดคำนึงถึงปัสสาวะก็จะเกิดกามารมณ์ คำว่า urolagnia ในภาษาอังกฤษนั้นมีที่มาจากคำประสมในภาษาละติน คือ "ouron" ว่าปัสสาวะ + "lagneia" ว่าหื่นกาม  
ผู้มีอาการชอบน้ำปัสสาวะบางทีมักชอบถ่ายปัสสาวะรดบุคคลอื่นหรือชอบที่จะถูกกระทำเยี่ยงนั้น บางคนก็ชอบบริโภคน้ำปัสสาวะซึ่งมีชื่ออาการทางแพทยศาสตร์ว่า "อาการชอบดื่มน้ำปัสสาวะ" (Urophagia) กิจกรรมเหล่านี้ในภาษาอังกฤษมักเรียกโดยภาษาปากว่า golden showers, watersports, piss play
ในประเทศนิวซีแลนด์ การเผยแพร่สิ่งใด ๆ เพื่อส่งเสริมหรือสนับสนุนให้เกิดอาการชอบน้ำปัสสาวะไม่ว่ากระทำโดยประการใด เป็นความผิดอาญาที่ระวางโทษจำคุกไม่เกินสิบปี

**ลักษณะโดยสังเกต**
 ปัสสาวะมักพุ่งไปยังผู้อื่น- เสื้อผ้าเปียก : บุคคลนั้นจะถูกกระตุ้นทางเพศโดยการทำให้เสื้อผ้าเปียกหรือสังเกตเห็นผู้อื่นทำเช่นนั้น เพราะเขาจะชอบที่ขาของเขาเปียก(หรือส่วนอื่นๆ ของร่างกาย) เปียกโชกไปด้วยปัสสาวะ ความรู้สึกอบอุ่นที่รู้สึกได้เมื่อปัสสาวะหยดลงบนร่างกายจะให้ความรู้สึกผ่อนคลายและน่าพึงพอใจอย่างมากแก่บุคคลนั้น ในหลายกรณี บุคคลนั้นยังถูกกระตุ้นด้วยการดมกลิ่นส่วนต่างๆ ของร่างกายที่มีกลิ่นปัสสาวะด้วย บางคนถูกปลุกเร้าด้วยการบอกบางคนว่าพวกเขาสูญเสียการควบคุมและทำให้ตัวเองเปียก บางคนชอบใส่เสื้อผ้าบางประเภทเพื่อให้ปัสสาวะ- การแอบดู : การเห็นปัสสาวะอีกคนโดยที่บุคคลนั้นไม่ทราบ ไม่ว่าจะบันทึกเทปวิดีโอด้วยกล้องที่ซ่อนอยู่ หรือซุ่มซ่อนในสถานที่ที่ผู้คนกำลังปัสสาวะหรือมีโอกาสปัสสาวะ

**ดูเพิ่ม**
 อาการชอบดื่มน้ำปัสสาวะ (urophagia)

**อ้างอิง**
หมวดหมู่:กิจกรรมทางเพศของมนุษย์
หมวดหมู่:ปัสสาวะ
หมวดหมู่:รสนิยมทางเพศ
แฮ็นดริก อาเฟอร์กัมป์

แฮ็นดริก อาเฟอร์กัมป์ (Hendrick Avercamp; รับศีล 27 มกราคม ค.ศ. 1585 - 15 พฤษภาคม ค.ศ. 1634) เป็นจิตรกรคนสำคัญของยุคทองของเนเธอร์แลนด์ของคริสต์ศตวรรษที่ 16 และ 17 ชาวดัตช์ อาเฟอร์กัมป์มีชื่อเสียงในการเขียนจิตรกรรมภูมิทัศน์
อาเฟอร์กัมป์ได้รับการศึกษาเบื้องต้นกับปีเตอร์ อีซากส์ (ค.ศ. 1569-ค.ศ. 1625) ผู้เป็นจิตรกรภาพเหมือนที่เกิดในเดนมาร์ก และอาจจะกับดาฟิด ฟิงก์โบนส์ ในปี ค.ศ. 1608 อาเฟอร์กัมป์ก็ย้ายจากอัมสเตอร์ดัมไปยังเมืองกัมเปิน (Kampen) อาเฟอร์กัมป์เป็นใบ้ ซึ่งทำให้เขาได้รับฉายาว่า "de Stomme van Kampen" (นายใบ้แห่งกัมเปิน)
แฮ็นดริก อาเฟอร์กัมป์เป็นจิตรกรคนแรก ๆ ที่เริ่มเขียนจิตรกรรมภูมิทัศน์ของตระกูลการเขียนแบบดัตช์ของคริสต์ศตวรรษที่ 17 ผู้มีความถนัดในการเขียนฉากเนเธอร์แลนด์ในฤดูหนาว งานของอาเฟอร์กัมป์เป็นงานที่มีชีวิตชีวาและมีสีสัน และการวาดผู้คนในภาพอย่างบรรจง
งานของอาเฟอร์กัมป์เป็นที่นิยมกันอย่างแพร่หลาย ภาพหลายภาพได้รับแต่งโทน (tint) ด้วยสีน้ำ ผู้ซื้อก็จะนำไปใส่อัลบัมเป็นงานสะสม งานสะสมศิลปะหลวงของพระราชวงศ์อังกฤษมีงานเขียนหลายชิ้นอันสำคัญของอาเฟอร์กัมป์ 

**อ้างอิง**

**ดูเพิ่ม **
 จิตรกรรมยุคทองของเนเธอร์แลนด์- จิตรกรรมบาโรก

**แหล่งข้อมูลอื่น**
 ชีวประวัติของแฮ็นดริก อาเฟอร์กัมป์ที่ 

**สมุดภาพ**
ไฟล์:Hendrick Avercamp - A Scene on the Ice - WGA01076.jpg|"ฉากบนน้ำแข็ง"
ไฟล์:Hendrik Avercamp 003.jpg|"หน้าหนาวกับคนเล่นสเกต"ราว ค.ศ. 1600-1634
ไฟล์:H. Avercamp IJsvermaak.jpg|"สนุกกับสเกต"ราว ค.ศ. 1630-1634
ไฟล์:Hendrik Avercamp 001.jpg|"เล่นสเกตน้ำแข็ง"ราว ค.ศ. 1615
ไฟล์:Winter Scene at Yselmuiden.jpg|"หน้าหนาวที่ไอเซิลเมยเดิน"ราว ค.ศ. 1614
หมวดหมู่:บุคคลที่เกิดในปี พ.ศ. 2128
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 16
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรภูมิทัศน์
พันธมิตรสายการบิน

พันธมิตรสายการบิน คือ การรวมกลุ่มกันระหว่างสายการบินสองสายหรือมากกว่าขึ้นไป โดยมีจุดมุ่งหมายเพื่อให้ความร่วมมือกันในด้านต่างๆ เช่น ข้อตกลงการบินโดยใช้รหัสเที่ยวบินร่วมกัน (หรือบางครั้งอาจไม่ได้ใช้รหัสเที่ยวบินร่วมกัน แต่สามารถเชื่อมต่อเที่ยวบินกันระหว่างเที่ยวบินในพันธมิตรฯ สองเที่ยวบินหรือมากกว่า), จัดตั้งรายการสะสมแต้มการบินร่วมกัน, การประชาสัมพันธ์ร่วมกันในนามพันธมิตรสายการบิน เป็นต้น พันธมิตรสายการบินที่สำคัญๆ มีอยู่สามกลุ่มได้แก่ สตาร์อัลไลแอนซ์, วันเวิลด์และสกายทีม 
นอกจากนี้ยังมีพันธมิตรสายการบินกลุ่มอื่นอีก เช่น วานิลลาอัลไลแอนซ์ ที่เป็นการรวมกลุ่มกันของสายการบินในประเทศหมู่เกาะในมหาสมุทรอินเดีย, ยู-ฟลายอัลไลแอนซ์ และ แวลูอัลไลแอนซ์ ที่เป็นการรวมกลุ่มกันของสายการบินต้นทุนต่ำ รวมถึงพันธมิตรสายการบินขนส่งสินค้า ได้แก่ สกายทีมคาร์โก (SkyTeam Cargo) และวาวคาร์โกอัลไลแอนซ์ (WOW Cargo Alliance)
สำหรับกลุ่มของสายการบินที่เป็นเครือเดียวกันทั้งหมดหรือใช้ชื่อยี่ห้อเดียวกันอยู่แล้วทั้งหมดตั้งแต่ต้น เช่น กลุ่มแอร์เอเชีย หรือกลุ่มไลอ้อนแอร์ นั้นไม่ถือว่าเป็นพันธมิตรสายการบิน

**พันธมิตรสายการบินที่สำคัญ**
ข้อมูล ณ เดือนกันยายน พ.ศ. 2562 
ส่วนแบ่งการตลาดของพันธมิตรสายการบิน วัดจากความสามารถการขนส่งของเครือข่ายใน ค.ศ. 2007

**พันธมิตรสายการบินอื่นๆ**
วานิลลาอัลไลแอนซ์
วานิลลาอัลไลแอนซ์ (Vanilla Alliance หรือ Alliance Vanille) เป็นการรวมกลุ่มกันของสายการบินในประเทศหมู่เกาะในมหาสมุทรอินเดีย ก่อตั้งเมื่อ ค.ศ. 2015 มีสมาชิก 5 รายคือ- (UU) แอร์ออสตรัล (ผู้ร่วมก่อตั้ง)- (MD) แอร์มาดากัสการ์ (ผู้ร่วมก่อตั้ง)- (MK) แอร์มอริเชียส (ผู้ร่วมก่อตั้ง)- (HM) แอร์เซเชลส์ (ผู้ร่วมก่อตั้ง)- (I7) Int'Air Îles (ผู้ร่วมก่อตั้ง)
ยู-ฟลายอัลไลแอนซ์
ยู-ฟลายอัลไลแอนซ์ (U-FLY Alliance) ก่อตั้งเมื่อ ค.ศ. 2016 มีสมาชิกเป็นสายการบินต้นทุนต่ำ 5 รายคือ- (UO) ฮ่องกงเอ็กซเพรส (ผู้ร่วมก่อตั้ง)- (8L) ลักกี้แอร์ (ผู้ร่วมก่อตั้ง)- (UQ) อุรุมชีแอร์ (ผู้ร่วมก่อตั้ง)- (PN) เวสต์แอร์ (สายการบินจีน) (ผู้ร่วมก่อตั้ง)- (ZE) อีสตาร์เจ็ต (มาเข้าร่วมในภายหลัง)
แวลูอัลไลแอนซ์
แวลูอัลไลแอนซ์ (Value Alliance) ก่อตั้งเมื่อ ค.ศ. 2016 ปัจจุบันมีสมาชิกเป็นสายการบินต้นทุนต่ำ 5 รายคือ- (5J) เซบูแปซิฟิก (ผู้ร่วมก่อตั้ง)- (7C) เชจูแอร์ (ผู้ร่วมก่อตั้ง)- (DD) นกแอร์ (ผู้ร่วมก่อตั้ง)- (TR) สกู๊ต (ผู้ร่วมก่อตั้ง)- (DG) Cebgo (สายการบินในเครือเซบูแปซิฟิก)
ไทเกอร์แอร์ออสเตรเลีย (ผู้ร่วมก่อตั้ง) ได้ออกจากการเป็นสมาชิกไปในปี ค.ศ. 2018 และ วานิลลาแอร์ ผู้ร่วมก่อตั้งแวลูอัลไลแอนซ์อีกรายกำลังจะปิดตัวลงเพื่อควบรวมกิจการกับสายการบินพีช จึงออกจากการเป็นสมาชิกตั้งแต่วันที่ 30 มีนาคม 2019 ส่วนนกสกู๊ตได้ปิดกิจการลงใน ค.ศ. 2020 จึงพ้นสมาชิกภาพไป

**อ้างอิง**
หมวดหมู่:พันธมิตรสายการบิน
พระแม่มารีให้นม (ดา วินชี)

พระแม่มารีให้นม  (อิตาลี: Madonna Litta ) เป็นภาพเขียนสีน้ำมันที่เขียนโดยเลโอนาร์โด ดา วินชี  จิตรกรสมัยเรอเนซองส์ชาวอิตาลี ที่ปัจจุบันตั้งแสดงอยู่ที่พิพิธภัณฑ์เฮอร์มิทาจในกรุงเซนต์ปีเตอร์สเบิร์กในสหพันธรัฐรัสเซีย
องค์ประกอบภาพอยู่ภายในที่มืดโดยมีช่องโค้งเปิดสองช่องเช่นเดียวกับในภาพ แม่พระแห่งดอกคาร์เนชันของดา วินชี ซึ่งวาดขึ้นก่อนหน้า และมีฉากหลังเป็นทิวทัศน์ของภูเขาในมุมมองทางอากาศที่สามารถมองเห็นได้กว้างไกล ในพระหัตถ์ซ้ายของพระคริสต์ทรงนกจาบปีกอ่อนสีทอง (Goldfinch) ซึ่งเป็นสัญลักษณ์ของความหลงใหลในอนาคต  
เลโอนาร์โดเขียนภาพ “พระแม่มารีให้นม” ราวปี ค.ศ. 1490 เป็นภาพที่พระแม่มารีกำลังให้นมแก่พระบุตร แต่ท่าทางเก้งก้างของพระบุตรทำให้นักวิชาการบางท่านสันนิษฐานว่าบางส่วนของภาพอาจจะเขียนโดยโบลทราฟฟิโอผู้เป็นลูกศิษย์ของดา วินชี อีกข้อหนึ่งที่ทำให้สันนิษฐานว่าดา วินชีให้ลูกศิษย์เขียนให้เสร็จคือจากเส้นของของพระแม่มารีและพระบุตรดูแข็งกว่างานอื่นของดา วินชี และฉากหลังที่เรียบ
ภาพ “พระแม่มารีให้นม” เป็นภาพที่เขียนให้กับตระกูลวิสคอนติประมุขแห่งมิลาน ต่อมาตกไปเป็นของตระกูลลิตตาที่เป็นเจ้าของต่อมาอีกหลายร้อยปี ในปี ค.ศ. 1865, ซาร์อเล็กซานเดอร์ที่ 2 แห่งรัสเซียซื้อจากเคานท์ลิตตา และเก็บภาพไว้ที่พิพิธภัณฑ์เฮอร์มิทาจที่เป็นที่ตั้งของภาพมาจนกระทั่งทุกวันนี้  ภาพเขียนปรากฏในภาพยนตร์ รหัสลับดาวินชี

**ดูเพิ่ม**
เลโอนาร์โด ดา วินชี
*ศิลปะเรอเนซองส์- ภาพเขียนสีน้ำมัน- พระแม่มารีและพระบุตร

**อ้างอิง**
หมวดหมู่:จิตรกรรมในคริสต์ทศวรรษ 1480
หมวดหมู่:เลโอนาร์โด ดา วินชี
หมวดหมู่:จิตรกรรมในคริสต์ทศวรรษ 1490
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:งานสะสมของพิพิธภัณฑ์แอร์มิทาช
หมวดหมู่:ศิลปะเกี่ยวกับแม่พระและพระกุมาร
หมวดหมู่:บทความที่มีข้อความภาษาอิตาลี
หมวดหมู่:พระมหากษัตริย์แห่งกรุงศรีอยุธยา

หมวดหมู่:พระมหากษัตริย์ไทย
หมวดหมู่:ราชวงศ์ไทยสมัยกรุงศรีอยุธยา
หมวดหมู่:บุคคลในประวัติศาสตร์กรุงศรีอยุธยา
กรุงศรีอยุธยา
ฌ็อง-ออนอเร ฟรากอนาร์

ฌ็อง-ออนอเร ฟรากอนาร์ (Jean-Honoré Fragonard; 5 เมษายน ค.ศ. 1732 - 22 สิงหาคม ค.ศ. 1806) เป็นจิตรกรรมสมัยบาโรกชาวฝรั่งเศสของคริสต์ศตวรรษที่ 18 ผู้มีลักษณะงานที่มีชีวิตชีวา และออกไปในเชิงสุขารมณ์นิยม (hedonism) ฟรากอนาร์เป็นจิตรกรที่มีความสามารถดีเด่นของปลาย สมัยอ็องเซียงเรฌีม ผู้มีผลงานกว่า 550 ภาพที่ไม่รวมงานวาดเส้นและงานแกะพิมพ์ แต่เพียงห้าชิ้นเท่านั้นที่ระบุเวลาเขียนที่แน่นอน ในบรรดาภาพเขียน ภาพชีวิตประจำวันเป็นประเภทการเขียนที่มีชื่อเสียงที่สุด ที่ฟรากอนาร์สื่อบรรยากาศของความใกล้ชิดและเชิงความดึงดูดทางเพศ (eroticism)

**อ้างอิง**
 This article incorporates text from the article "Jean-Honore Fragonard" in the Encyclopædia Britannica, Eleventh Edition, a publication now in the public domain. - Edmond and Jules de Goncourt (1881–1882). "Fragonard". L'Art du XVIIIe siècle. III. G. Charpentier. p. 241. ISBN 978-2-35548-008-9. http://www.freres-goncourt.fr/frago2003/Gonctexte.htm date=2008-11-19 . Retrieved 2009-05-10.  

**ดูเพิ่ม**
 ศิลปะบาโรก

**แหล่งข้อมูลอื่น**

**ระเบียงภาพ**
ไฟล์:Fragonard, Inspiration.jpg|“แรงบันดาลใจ”(Inspiration)ราว ค.ศ. 1769
ไฟล์:FRAGONARDsisters.jpg|“สองพี่น้อง”(Les deux soeurs)
ไฟล์:Jean-Honoré Fragonard - The Stolen Kiss.jpg|“ขโมยจูบ”(Le Baiser volé)
ไฟล์:Fragonard le jour.jpg|“Vénus ou le jour”
ไฟล์:Jean-Honoré Fragonard - Visite à la nourrice.jpg|“เยี่ยมห้องเลี้ยงเด็ก”(La visite à la nourrice)ราว ค.ศ. 1775
หมวดหมู่:บุคคลที่เกิดในปี พ.ศ. 2275
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 18
หมวดหมู่:จิตรกรสมัยบาโรก
หมวดหมู่:บุคคลจากจังหวัดอาลป์-มารีตีม
หมวดหมู่:ช้างสำคัญในสมัยกรุงศรีอยุธยา

หมวดหมู่:ช้างที่มีชื่อเสียง
หมวดหมู่:สัตว์เลี้ยงในประเทศไทย
หมวดหมู่:อาณาจักรอยุธยา
หมวดหมู่:กรุงศรีอยุธยา
พระนางพรหมจารีและพระกุมารกับนักบุญอันนา (เลโอนาร์โด ดา วินชี)

พระนางพรหมจารีและพระกุมารกับนักบุญอันนา (The Virgin and Child with St. Anne) เป็นภาพเขียนสีน้ำมันที่เขียนโดยเลโอนาร์โด ดา วินชี  จิตรกรยุคฟื้นฟูศิลปวิทยาคนสำคัญชาวอิตาลี ที่ปัจจุบันตั้งแสดงอยู่ที่พิพิธภัณฑ์ลูฟวร์ที่ปารีสในประเทศฝรั่งเศส  
“พระนางพรหมจารีและพระกุมารกับนักบุญอันนา” เป็นงานที่เขียนราวปี ค.ศ. 1508 เป็นภาพของนักบุญอันนา พระนางพรหมจารีมารีย์ และพระกุมารเยซู พระกุมารกำลังไขว่คว้าแกะซึ่งเป็นสัญลักษณ์ของพระมหาทรมานของพระเยซู ขณะที่พระแม่มารีย์ทรงพยายามรั้งไว้  ภาพเขียนไดัรับจ้างให้เขียนสำหรับเป็นฉากแท่นบูชาเอกที่บาซิลิกาเดลลาซานทิซซิมาอันนันซิอาตาแห่งฟลอเรนซ์ (Santissima Annunziata, Florence) และเป็นหัวเรื่องที่ดา วินชีครุ่นคิดมานาน

**ประวัติ**
ในปี ค.ศ. 1498 เลโอนาร์โดศึกษาการวางตัวแบบทั้งสามในรูปเดียวกันโดยร่างภาพ “พระนางพรหมจารีและพระกุมารกับนักบุญอันนาและนักบุญยอห์นแบปติสต์” (หอศิลป์แห่งชาติ, ลอนดอน, อังกฤษ ) ซึ่งประกอบด้วยตัวแบบทั้งสามและนักบุญจอห์นแบ็พทิสต์เมื่อยังเป็นเด็ก ภาพร่างอีกภาพหนึ่งที่วาดก่อนหน้านั้นตั้งแสดงอยู่ที่บาซิลิกาซานทิซซิมาอันนันซิอาตา ในปี ค.ศ. 1501 แต่ปัจจุบันสูญหายไปแล้ว 
ภาพนี้เป็นภาพที่เขียนในบั้นปลายชีวิตของเลโอนาร์โดเมื่อหันไปให้ความสนใจในด้านคณิตศาสตร์และอื่น ๆ เลโอนาร์โดอาจจะเขียนภาพไม่เสร็จเพราะมัวแต่ไปสนใจสิ่งอื่นๆ 
นอกจากสัญลักษณ์เกี่ยวกับลูกแกะที่กล่าวข้างบนแล้ว ฟราปีเอโตร ดา โนเวลลาราผู้เป็นรองอธิการคณะคาร์เมไลท์ก็ยังให้ความหมายที่มีความสำคัญต่อภาพเพิ่มเติม ดา โนเวลลาราเชื่อว่าใบหน้าที่สงบของนักบุญอันนาที่ตรงกันข้ามกับความพะวักพะวนของพระแม่มารีย์ “อาจจะแทนความรู้สึกของทางสถาบันศาสนาที่ไม่ต้องการให้พระมหาทรมานของพระเยซูถูกระงับ”  
โครงร่างของภาพเป็นแบบสามเหลี่ยมปิรามิดซึ่งมีอิทธิพลต่อราฟาเอลและอันเดรอา เดล ซาร์โต  องค์ประกอบของภาพเป็นแรงบันดาลใจให้แก่ประติมากรของยุคฟื้นฟูศิลปวิทยา อันเดรอา ซานโซวีโน (โบสถ์ซานอากอสติโน, โรม) และงานที่มีชื่อเสียงน้อยกว่าโดยฟรันเชสโก ดา ซันกัลโล (Francesco da Sangallo) (ออร์ซันมีเกเล เมืองฟลอเรนซ์)

**เกร็ดความรู้**
ในบันทึกของเลโอนาร์โด ดา วินชีกล่าวไว้ก่อนการร่างภาพวาดชิ้นนี้ว่าตนเองฝันเห็นนกแร้งตัวใหญ่ที่กำลังเข้ามาหาตนและเขาก็กำลังจะหนี  ซึ่งก็ได้แปลงจากนกแร้งให้เป็นพระแม่มารีย์ และวาดภาพการวางท่าทางของเขาเองแทนตัวพระบุตรดั่งที่เห็น หากสังเกตดูในงานชินนี้จะพบท่าทางที่กล่าวมา

**อ้างอิง**

**ดูเพิ่ม**
เลโอนาร์โด ดา วินชี
*พระแม่มารีและพระบุตรกับนักบุญ
หมวดหมู่:เลโอนาร์โด ดา วินชี
หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมสมัยฟื้นฟูศิลปวิทยา
หมวดหมู่:งานสะสมของพิพิธภัณฑ์ลูฟวร์
หมวดหมู่:ศิลปะเกี่ยวกับแม่พระและพระกุมาร
หมวดหมู่:วรรณกรรมสมัยกรุงศรีอยุธยา

หมวดหมู่:วรรณกรรมไทย
หมวดหมู่:อาณาจักรอยุธยา
หมวดหมู่:กรุงศรีอยุธยา
เอลีซาแบ็ตแห่งฝรั่งเศส สมเด็จพระราชินีแห่งสเปน

เอลีซาแบ็ตแห่งฝรั่งเศส สมเด็จพระราชินีแห่งสเปนและโปรตุเกส (Elisabeth of France) หรือ เอลีซาแบ็ตแห่งบูร์บง (Élisabeth de Bourbon) หรือ อีซาแบลแห่งบูร์บง (Isabelle de Bourbon ) (พระราชสมภพ 22 พฤศจิกายน ค.ศ. 1602 - สวรรคต 6 ตุลาคม ค.ศ. 1644)
เอลีซาแบ็ตแห่งฝรั่งเศสเสด็จพระราชสมภพเมื่อวันที่ 22 พฤศจิกายน ค.ศ. 1602 ที่พระราชวังฟองแตงโบลในฝรั่งเศส เป็นพระธิดาองค์โตในพระเจ้าอองรีที่ 4 แห่งฝรั่งเศสและพระอัครมเหสีองค์ที่สองมารี เดอ เมดิชิ สมเด็จพระราชินีแห่งฝรั่งเศส ต่อมาทรงเสกสมรสกับพระเจ้าเฟลีเปที่ 4 แห่งสเปน และเป็นสมเด็จพระราชินีแห่งสเปน เจ้าหญิงเอลิซาเบธเป็นพระเชษฐภคินีของอ็องเรียต มารีแห่งฝรั่งเศส สมเด็จพระราชินีแห่งอังกฤษ

**อ้างอิง**

**ดูเพิ่ม**
 พระเจ้าเฟลีเปที่ 4 แห่งสเปน 
หมวดหมู่:บุคคลที่เกิดในปี พ.ศ. 2145
หมวดหมู่:ราชินีแห่งสเปน
หมวดหมู่:ราชวงศ์บูร์บง
หมวดหมู่:เจ้าหญิงโปรตุเกส
หมวดหมู่:เจ้าหญิงฝรั่งเศส
หมวดหมู่:ราชินีแห่งโปรตุเกส
มารีอา อันนาแห่งออสเตรีย สมเด็จพระราชินีแห่งสเปน

มารีอานาแห่งออสเตรีย หรือ มารีอา อันนาแห่งออสเตรีย (Mariana of Austria) เสด็จพระราชสมภพเมื่อวันที่ 21 ธันวาคม ค.ศ. 1634 ที่พระราชวังฮอฟบวร์กในกรุงเวียนนาในออสเตรีย เป็นพระธิดาในจักรพรรดิแฟร์ดีนันท์ที่ 3 แห่งจักรวรรดิโรมันอันศักดิ์สิทธิ์และอินฟันตามาริอา อันนาแห่งสเปน พระนางมารีอา อันนาเป็นพระอัครมเหสีองค์ที่สองในพระเจ้าเฟลิเปที่ 4 แห่งสเปนผู้เป็นพระอนุชาของพระราชมารดาของพระองค์  เมื่อพระเจ้าเฟลิเปที่ 4 เสด็จสวรรคต พระราชินี มารีอา อันนาก็ทรงดำรงตำแหน่งเป็นผู้สำเร็จราชการแทนพระองค์ให้แก่พระราชโอรส แต่ทรงดำรงความมีอิทธิพลต่อมาในรัชสมัยของพระเจ้าการ์โลสพระราชโอรส ผู้ทรงเป็นกษัตริย์สเปนองค์สุดท้ายของราชวงศ์ฮาพส์บวร์ค

**อ้างอิง**
 Calvo Poyato, José, La vida y epoca de Carlos II el Hechizado (Barcelona: Editorial Planeta, 1998).- Calvo Poyato, José, Reinas viudas de España (Barcelona: Península, 2002).- Fisas, Carlos, Historias de las reinas de España: la Casa de Austria (Barcelona: Editorial Planeta, 1999).- González-Doria, Fernando, Las reinas de España (Madrid: Trigo, 2003).- Maura Gamazo, Gabriel, Vida y reinado de Carlos II (Madrid: Espasa Calve, 1942).- Pfandl, Ludwig, Carlos II (Madrid: Afrodisio Aguado, 1947).

**ดูเพิ่ม**
 พระเจ้าเฟลิเปที่ 4 แห่งสเปน 
หมวดหมู่:บุคคลที่เกิดในปี พ.ศ. 2177
หมวดหมู่:ราชินีแห่งสเปน
หมวดหมู่:ราชวงศ์ฮาพส์บวร์ค
หมวดหมู่:ผู้สำเร็จราชการแทนพระองค์ที่เป็นสตรี
หมวดหมู่:บุคคลจากเวียนนา
หมวดหมู่:เสียชีวิตจากมะเร็งเต้านม
หมวดหมู่:เจ้าหญิงฮังการี
หมวดหมู่:ชาวสเปนเชื้อสายออสเตรีย
หมวดหมู่:เจ้าหญิงโบฮีเมีย